"Ajruplan mhux żgur, għax ajruplan ma jtirx hekk!" Bosta kienu dawk li l-Erbgħa filgħaxija nġabru jaraw il-filmat ippublikat fuq il-midja soċjali minn Johnston Farrugia magħruf bħala l-Hooli fejn wera żewġ oġġetti misterjużi fis-sema Maltija filgħaxija. Huwa saħaq li "ajruplan ma kienx żgur" fejn fil-filmat jidhru żewġt idwal mbiegħda minn xulxin...jersqu viċin u sussegwentament iżidu fl-intensita tad-dawl, iduru flimkien sabiex imbgħad jitbiegħdu u jisparixxu b'rata mgħaġġla. Persuni oħra saħqu li lemħu d-dwal mill-Mosta fejn spjegaw li kienu qishom jinsabu fuq Ħad-Dingli...bid-dawl deskritt bħala wieħed jixgħel u jintefa' bħal spotlight fil-bogħod. Oħrajn spjegaw li rawh fuq Buġibba wkoll fejn lemħuhom minn wara l-5 ta' waranofsinhar. Numru kbir ta' nies saħqu li dawk satelliti, oħrajn qalu li jaħsbu li huma drones madanakollu ħadd ma seta' jispjega b'ċertezza x'setgħu kienu. Fil-verità fl-aħħar sena ġew imwaqqfa diversi satelliti bil-għan li dawn joffru servizz f'żoni madwar id-dinja fejn possibilment m'hemmx aċċess għall-internet. Għaldaqstant tista' sserraħ rasek la Alien u lanqas Predator ma huma...wisq inqas l-aljeni minn Mars Attacks.